9 
Non itaque omnem equidem Colchidem bonam, ut Siraboni placuit, 
dicere vellem , licet fructus ejus boni sint , meile demto , quod plerumque 
amaroris aliquid habet, a Rhododendri nectare inditum. Jam vero anti- 
quitus copiosum ibidem linum et cannabin, ceram ac picem quaesitabant 
inque dissitissima loca evehebant ; omnibus quoque lignorum speciebus ad 
naves compingendas, praecipue Buxo et Quercu, ac dein Acere, Juglande, 
Fraxino aliisque compluribus abundat , multaque materies per amnes sub- 
vehi pridem solebat ; at nostra memoria propter segnes incolas atque inertes 
omnis fere mercatura prostrata, nuOaque adeo Dioscuriae, a Castore et 
Polluce, Pontum cum Jasone ingressis, conditae, maximeque posthac 
florentis , rudera amplius cernuntur , in quo innumerarum gentium supra 
et in vicinia habitantium inclyto pristini aevi emporio, Strabonis tem- 
pore , septuaginta , immo trecentas nationes convenisse dicebant , et omnes 
quidem diversarum linguarum , quia sparsim ibi et sine commerciis victi- 
tare ob insolentiam et feritatem ferebantur. 
Ceteroquin terra Colchidis aprica fertilis , cultoresque ejus antiquitus 
justissimi dicebantur et diutius ceteris mortalibus et beatius vivere; at 
splendor hujus regionis sensim ex toto evanuit vellusque aureum incassum 
jam quaereres. E contra novissime Augusti Rossorum Imperatoris clementia 
provida novum iter per inaccessos montes Iberiae et Imeretiae stratum 
est et ad Pontum usque deductum , ita ut naves , e Gallia , Italia ipsaque 
extrema Germania mercibus variis oneratae , ad oram adpellant , solitu- 
dinesque commercio mox adaucto v6getae redditurae sint. 
Septentrionalis pars Colchidis sensim montosior fit et asperior ; primum 
Letschgumi regio juxta fontem Hippi expansa, et ultra occurrunt Suanorum 
solitudines montosae , jugo Caucasi impositae , maximam partem desertae 
et tristes ; pristino tamen aevo ajebant aurum delatum huc esse torrentibus, 
idque a barbaris exceptum alveolis perforatis et velleribus lanosis , unde 
Eicuwald Fauli.casp. cauc. 2 
